laion/Wikipedia-Exotic huggingface dataset:
דב (זמרת)

דווין סטאר טיילס (באנגלית: Devin Star Tailes, נולדה ב-2 ביולי 1989), הידועה יותר בכינויה דב (באנגלית: Dev), היא זמרת וכותבת שירים אמריקאית. נולדה בשנת 1989, בת בכורה במשפחה בת שלוש בנות. מגיל צעיר התעניינה בשחייה וסיימה את לימודיה בתיכון בשנת 2007. באוניברסיטה היא למדה אנגלית והיסטוריה של האומנות. במהלך לימודיה יצרה דב גרסה משלה לשיר של הזמרת איימי ויינהאוס והעלתה אותו למייספייס. השיר הגיע לצוות ההפקה של ההרכב הקטרקס אשר יצרו קשר עם דב במטרה לשתף פעולה. דב פרשה מלימודיה בשנתה הראשונה וחתמה על חוזה עם המפיק של הקטרקס. לאחר מכן השיר שלהם הנקרא "2Nite" החל לקבל חשיפה ציבורית. ב-2009 היא עברה ללוס אנג'לס על מנת להתמקד בקריירת המוזיקה שלה. ב-13 באפריל 2010 יצא הסינגל של דב והקטרקס בשיתוף פעולה עם פאר איסט מובמנט שנקרא "Like a G6". השיר סימפל בתוכו שיר דמו אחר של דב שנקרא "Booty Bounce". הסינגל הגיע למקום הראשון של מצעד הבילבורד והפך לאחד השירים המושמעים ביותר באותה שנה. באוקטובר 2010 חתמה דב על חוזה עם חברת ההקלטות יוניברסל רפבליק רקורדס. הסינגל הראשון של דב היה "Bass Down Low" שיצא ב-16 בנובמבר 2010. לאחר מכן היא השתתפה בשיר "Backseat" של ה-ניו בויז. ב-22 במרץ 2011 יצא סינגל של דב עם הקטרקס בשם "Top of the World". הסינגל השני מאלבום הבכורה שלה יצא ב-25 באפריל ונקרא "In the Dark". לאחר מכן יצא שיתוף פעולה של דב עם להקת הבנים JLS בשיר "She Makes Me Wanna". הסינגל הגיע למקום הראשון בממלכה המאוחדת. אלבום הבכורה של דב שנקרא "The Night the Sun Came Up" יצא ב-31 באוגוסט 2011. דב הופיעה באלבומה השלישי של הזמרת דמי לובאטו, "Unbroken" בשיתוף פעולה בשיר "Who's That Boy". ב-26 בספטמבר יצא שיתוף פעולה של דב עם לורנט וורי בשיר "Hey Hey Hey". ב-2 בנובמבר הוציא הזמר אריק סעדה את השיר "Hotter Than Fire" שהיה שיתוף פעולה עם דב. דב הופיעה באלבום Nothing but the Beat של הדיג'יי דייוויד גטה בשיר "***I Just Wanna F" שהיה שילוב של דב יחד עם טימבלנד ואפרוג'ק. בנוסף הופיעה דב ברמיקס לשיר "Bad Girl" של להקת הבנות Girls' Generation ובשיר "Break Ya Back" יחד עם טימבלנד. ב-13 בדצמבר יצא הסינגל השני מהאלבום של דב והקטרקס אשר עתיד לצאת, הסינגל נקרא "Sunrise". ב-20 בדצמבר יצא הסינגל השלישי מהאלבום שהיה "Naked" והיה שיתוף פעולה עם הזמר אנריקה איגלסיאס. הסינגל הגיע למקום השני המצעד הדאנס של הבילבורד. ב-24 ביולי 2012 יצא הסינגל הרביעי והאחרון מאלבומה של דב ונקרא "In My Trunk". בסוף שנת 2012 הודיעה דב כי החלה לעבוד על אלבום שני. האלבום עתיד לצאת בתחילת 2014. דב ידועה כתומכת בזכויות הלהט"ב. דב בזוגיות עם ג'ימי גורצ'קי. ב-9 בדצמבר 2011 נולדה לשניים בתם. נכון לשנת 2015, הונה של דב מוערך בכ־3 מיליון דולר. 2011: The Night the Sun Came Up 2017: 'I Only See You When I'm Dreamin 2014: Not All Love Songs Have To Be So Sad 2014: Bittersweet July 2014: Bittersweet July, Pt. 2 2012: The Night the Sun Came Up Tour 2014–2015: Bittersweet July Tour 2019: Bay Nights Tou מדיה וקבצים בנושא דב בוויקישיתוף אתר האינטרנט הרשמי של דב דב, ברשת החברתית פייסבוק דב, ברשת החברתית אקס (טוויטר) דב, ברשת החברתית אינסטגרם דב, ברשת החברתית טיקטוק דב, באתר ספוטיפיי דב, באתר סאונדקלאוד (באנגלית) דב, באתר AllMusic (באנגלית) דב, באתר MusicBrainz (באנגלית) דב, באתר דיזר דב, באתר Discogs (באנגלית) דב, באתר Songkick (באנגלית) דב, באתר בילבורד (באנגלית) Dev net worth, באתר Net Worth Tomb
רייגן (פירושונים)

האם התכוונתם ל... אישים: ג'ון הנינגר רייגן – פוליטיקאי אמריקאי מטקסס וינסנט רייגן – שחקן קולנוע וטלוויזיה ולשי רונלד רייגן – הנשיא ה-40 של ארצות הברית ננסי רייגן – אשת הנשיא רונלד רייגן נעמי רגן – סופרת ומחזאית ישראלית, ילידת ארצות הברית אחר: תוכנית רייגן – מתווה לפתרון בעיות במזרח התיכון רונלד רייגן (CVN-76) – נושאת מטוסים אמריקאית רייגן – סרט קולנוע אמריקאי ריגן
ברנרדו אלברטו הוסיי

ברנרדו אלברטו הוסיי (בספרדית: Bernardo Alberto Houssay;‏ 10 באפריל 1887 – 21 בספטמבר 1971) היה פיזיולוג ארגנטינאי. זוכה פרס נובל לפיזיולוגיה או לרפואה בשנת 1947 על גילוי תפקיד הורמון בלוטת יותרת המוח במטבוליזם של סוכר יחד עם קארל פרדיננד קורי וגרטי תרזה קורי (שקיבלו גם על הגילוי כיצד גליקוגן הופך לגלוקוז בגוף). מדיה וקבצים בנושא ברנרדו אלברטו הוסיי בוויקישיתוף ברנרדו אלברטו הוסיי, באתר פרס נובל (באנגלית) ברנרדו אלברטו הוסיי, באתר "Find a Grave" (באנגלית) ברנרדו אלברטו הוסיי, באתר אנציקלופדיה בריטניקה (באנגלית) ערך זה הוא קצרמר בנושא ארגנטינאים ובנושא פיזיולוגיה. אתם מוזמנים לתרום לוויקיפדיה ולהרחיב אותו.
איאקוס

איאקוס (ביוונית עתיקה: Αἰακός) היה מלך האי אגינה במפרץ הסרוני, על פי המיתולוגיה היוונית. לפי המיתולוגיה, איאקוס היה בנם של האל זאוס והנאיאדה אייגינה. הוא נולד באי ונונה, אליו נלקחה אייגינה על ידי זאוס כדי להצילה מזעמם של הוריה; לאחר מכן נקרא האי על שמה, אגינה. כשהתבגר שלט איאקוס באי. הוא נודע ברחבי יוון בשל חוש הצדק שלו, ונקרא לעיתים קרובות לשפוט בסכסוכים בין בני אדם ואף בין אלים. הוא הקים את מקדש זאוס פנלניאוס על הר פנלניאון באי. כן מספרת האגדה אודותיו כי הציב מצוקים גבוהים מסביב לאי, כדי להגן עליו מפני פיראטים. לפי גרסה אחת, בניו של איאקוס היו טלאמון ופלאוס; לפי גרסה אחרת, היה לו בן נוסף, פוקוס, שהיה מועדף על פני השניים האחרים. בעקבות זאת, טלאמון ופלאוס רצחו אותו. על פי האגדה, לאחר מותו מונה איאקוס לאחד משלושת השופטים של האדס, אל השאול, יחד עם מינוס ואחיו רדמנתיס. הוא מיוצג ביצירות אמנות רבות כנושא שרביט ומפתח עבור האדס. אנשי האי בנו מקדש בשם איאקוסיום באי, שהתאפיין בקירות ושיש לבנים, ולפי המסורת נקבר איאקוס מתחת למזבח במבנה זה. אנשי האי התייחסו אל דמותו כאל המשגיח והמגן של האי. מדיה וקבצים בנושא איאקוס בוויקישיתוף איאקוס באתר Greek Mythology link איאקוס, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
Adobe Flash Player

Adobe Flash Player היא תוכנה חינמית לצפייה במולטימדיה, להרצת יישומי רשת עשירים, ולהזרמת אודיו ווידאו בתוכן שנוצר על ידי פלטפורמת אדובי פלאש. התוכנה יכולה לרוץ כתוסף דפדפן, או על התקנים ניידים נתמכים, כדוגמת מחשבי לוח וטלפונים חכמים, אך קיימות גם גרסאות המיועדות להרצה ישירה על מערכת ההפעלה הן למשתמשים רגילים והן למפתחים. התוכנה מפעילה קבצים בפורמט SWF, הנוצרים על ידי תוכנות העריכה Adobe Flash Professional,‏ Adobe Flex, וכן על ידי תוכנות נוספות של יצירת מקרומדיה, בחלקן תוכנות צד שלישי. במקור נוצרה התוכנה על ידי מקרומדיה, וכיום היא משווקת על ידי אדובי מערכות לאחר שנקנתה על ידה. התוכנה תומכת בגרפיקה וקטורית, גרפיקה מבוססת מפת סיביות, גרפיקת תלת-ממד, ושפת תסריט פנימית הנקראת ActionScript המורצת על ידי התוכנה Tamarin. ניתן להוריד את התוכנה בחינם כתוסף דפדפן, והיא זמינה לגרסאות האחרונות של דפדפני אינטרנט אינטרנט אקספלורר, מוזילה פיירפוקס, גוגל כרום, אופרה וספארי. לכל גרסה של התוכנה יש תאימות לאחור. בתאריך 26 ביולי 2017 הודיעה חברת אדובי כי תחדל לתמוך באופן מלא בפורמט משנת 2020. ומתאריך ההודעה אדובי תוציא רק עדכוני אבטחה לנגן ולא תוסיף לו פיצ'רים חדשים. התמיכה בנגן הפלאש הסתיימה רשמית ב-12 בינואר 2021, לאחר שהתוסף בגרסה העדכנית ביותר חדל מלפעול כתוצאה מטיימר שהיה קיים בקוד התוסף ובהדרגה החלה הסרת התוסף מכלל הדפדפנים - כך לדוגמה, עדכון KB4577586 של מיקרוסופט ל-Windows 8.1 ו-Windows 10 הסיר את התוסף מהדפדפן אינטרנט אקספלורר. גרסת פלאש 32.0.0.344 היא הגרסה האחרונה בה התוסף עדיין מתפקד. לאחר סיום תמיכה בתוכנית אפשר להפעיל את הקבצים בעזרת חבילה "Ruffle. מדיה וקבצים בנושא Adobe Flash Player בוויקישיתוף אדובי פלאש - הורדות ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
נורמן לוי בואן

נורמן לוי בואן (באנגלית: Norman Levi Bowen; 21 ביוני 1887, קינגסטון, אונטריו – 11 בספטמבר 1956, וושינגטון די. סי.) היה גאולוג קנדי. למד באוניברסיטת קווינס (אנ) בין השנים 1903–1909, ולאחר מכן בין השנים 1909–1912 ב-MIT. בואן התפרסם בזכות שילוב מדע הגאוכימיה והגאוכרונולוגיה לכדי יצירת הפטרולוגיה. ספרו "The Evolution of the Igneous Rocks" ‏ (1928) נחשב כספר יסוד בתחום. הוא עבד מ-1910 עד 1937 במכון קרנגי למדע שבוושינגטון (בשנת 1919 הוא הפסיק את עבודתו במכון לשנה, כדי לחזור וללמד באוניברסיטת קווינס בה למד), וחקר את היווצרותם של מינרלים מתוך חומר מגמטי מותך, וקבע את תאוריית שורת בואן. היה חבר האקדמיה הלאומית למדעים של ארצות הברית החל משנת 1935. זכה בשנת 1941 במדליית פנרוז ובשנת 1950 במדליית רובלינג. להוריו, ויליאם אלפרד ואליזבת' היה בן נוסף, צ'ארלס (נולד ב-1879). נשא ב-1911 את מארי לאמונט, ולזוג נולדה בת - קתרין (נולדה ב-18 בדצמבר 1914). מדיה וקבצים בנושא נורמן לוי בואן בוויקישיתוף נורמן לוי בואן, באתר אנציקלופדיה בריטניקה (באנגלית) Norman Levi Bowen רשימת זוכי המדליה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הכל זהב

"הכל זהב" הוא שיר של המשורר והפזמונאי חיים חפר שהלחין סשה ארגוב וביצעה להקת הזמר התרנגולים. השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן. הרפרטואר המוזיקלי התחלק לנושאים שנקבעו על ידי הבמאית נעמי פולני ושיר זה השתייך לקטגוריית "שירי צבעים". השיר מתאר את מראות היום-יום במבט אופטימי, כשהוא שוזר בו דברים שונים שצבעם כצבע הזהב: ”אתה יוצא לעולם הרחב אתה מביט והכל בו זהב אתה יושב מול הים ונשזף ומתחמם בקרני הזהב ומלטף תלתלים של זהב” הדובר בשיר מתאר את האדם הנפוץ, שאינו שם לב ליופי העולם: ”לא כל אדם אשר יוצא לרחוב רואה את מה שלפניו על פי הרוב אדם יוצא לרחוב והוא טרוד בענייניו” במקום זאת קורא אליו הדובר בשיר להביט סביבו ולשמוח במראה עיניו: ”הסתכל, בן אדם כן, הכל זהב, הכל זהב”. המילה "זהב" חוזרת בשיר תשע-עשרה פעמים, ומתארת בין השאר מושגים בצבע זה מעולם הטבע כדוגמת השמש וחול הים, מעולם הצומח כגון תפוח זהב וחיטה וכן מתארת על דרך ההשאלה מצב של טוב והצלחה. הביטוי "הכל זהב" חוזר בשיר שבע פעמים, כמסקנה וכפזמון חוזר. השיר כולל שימוש במשלבי שפה שונים ומנוגדים: מחד מרמזת השורה ”פתחו נא את שערי הזהב / הצדיקים בו יבואו עכשיו” לפסוק מספר תהילים: ”פִּתְחוּ-לִי שַׁעֲרֵי-צֶדֶק; אָבֹא-בָם, אוֹדֶה יָהּ. זֶה-הַשַּׁעַר לַ-ה'; צַדִּיקִים, יָבֹאוּ בוֹ”. מאידך קורא דובר השיר אל האדם ”תשתולל, מטומטם!” וכן משתמש במושגים מעולם השגרה כדוגמת ”מרגרינה חלב”. עירוב שפתי זה אופייני לשיריו של חפר והופיע פעמים רבות בשיריהם של התרנגולים, שהרבו לשלב הומור בהופעותיהם. המילים ”תצלצל ככה סתם” מהוות מחווה לשיר אחר של התרנגולים - "ככה סתם", בשורה "לא בכוונה לחצנו על הפעמון". אריק איינשטיין הקליט את השיר עבור אלבום שהוקדש לשירי סשה ארגוב. השיר בוצע גם על ידי להקת סקסטה והגרובטרון. כמו כן השיר בוצע על ידי טוביה צפיר בסדרה "שירים מבית סבא" שעלתה לשידור בשנת 2017 בערוץ הופ!. השיר בוצע על ידי חבורת "זהו זה" יחד עם שלמה ארצי בפרק סיום העונה של 2024, לזכרה של נעמי פולני, שנפטרה זמן קצר לפני כן. "הכל זהב" באתר בית לזמר העברי מילות השיר "הכל זהב" באתר שירונט בן שלו, הכל זהב: האגביוּת הגאונית של סשה ארגוב, באתר הארץ, 3 באוקטובר 2014 ספר תהילים, פרק קי"ח, פסוקים י"ט–כ' כאן 11 - תאגיד השידור הישראלי, זהו זה! ושלמה ארצי | הכל זהב (שיר) LIVE, באתר יוטיוב, ‏18.4.24
נאוה קולטון

נאוה קולטון (נולדה ב-29 במרץ 1954) היא מפיקת טלוויזיה ושחקנית ישראלית. נאוה קולטון התחילה את דרכה כמפיקה בפועל בתוכנית הקומדי סטור ששודרה בשנת 1996. לאחר שידור הסדרה, שודרה באותה השנה ערוץ הילדים סדרת-בת בשם "משדרים חשמונאים פלוס". בשנת 2004 הפיקה קולטון את התוכנית "שמש" ששודרה בערוץ 2 ובערוץ הילדים. שנה לאחר מכן, הפיקה קולטון את התוכנית "חשיפה". הפיקה קולטון את הסדרה "השיר שלנו: בשנת 2007. באותה השנה, שודר גם הספין-אוף לסדרה, שנקרא "העיר שלנו". הפיקה את "הנפילים" ששודר בשנת 2008, והפיקה קולטון את התוכנית "דני הוליווד" ששודרה בשנת 2009 . הפיקה קולטון גם את "תיכון השיר שלנו", ספין-אוף נוסף של הסדרה "השיר שלנו" ששודר בשנת 2010. הפיקה קולטון גם את "מנדלבאום בלש פרטי" ואת "15 דקות". הפיקה קולטון את "אליפים" ששודרה ב-yes בשנת 2013. משנת 2003 מפיקה נאוה קולטון את "הפיג'מות" שמשודרת בערוץ הילדים, ואת "סברי מרנן" שמשודרת בקשת. בנוסף לקריירת ההפקה שלה, נאוה קולטון היא גם שחקנית. היא משחקת בעיקר בתפקידים קטנים בסדרות אותן היא מפיקה. בשנת 2007 שיחקה קולטון בדמותה של אילנה בר לב בסדרה "הנפילים". ב-2010 שיחקה בדמותן של מספר דמויות בסדרה "הפיג'מות", ביניהן: מורתה של רוני, שפרה מנדלבאום (דיבוב בלבד בעונות הראשונה והשנייה), ואת עצמה בעונה הרביעית. בשנת 2011 שיחקה קולטון בדמותה של אמא של קטנצ'יק בסדרה "אליפים", אותה גם הפיקה. בשנת 2013 הופיעה נאוה קולטון בסדרה "סברי מרנן" בדמות אישה בחלומו של שי. קולטון היא אם לשלושה. נאוה קולטון, במיזם "אישים" לתיעוד היצירה הישראלית נאוה קולטון, במסד הנתונים הקולנועיים IMDb (באנגלית)
אנציקלופדיה של הציונות הדתית

אנציקלופדיה של הציונות הדתית היא אנציקלופדיה בעריכת יצחק רפאל, מראשי המפד"ל, ואשתו גאולה בת-יהודה. האנציקלופדיה יצאה לאור בהוצאת מוסד הרב קוק, והיא בת שישה כרכים. מטרת האנציקלופדיה היא, כאמור בהקדמה לה: "לאסוף, לרכז ולסדר במידת האפשר את כל הפרטים הנחוצים לידיעת פועלה, הגותה ואישיה של תנועת הציונות הדתית מראשיתה ועד ימינו". הכרך הראשון של האנציקלופדיה יצא לאור בחשוון ה'תשי"ח (1957), והאחרון - כרך ההשלמות - בחורף ה'תשס"א (2000), לאחר פטירת העורך באוגוסט 1999. למרות שהאנציקלופדיה אמורה הייתה לכלול גם ערכי מושגים ומפעלים, יצאו לאור רק ערכי האישים. עם כותבי האנציקלופדיה נמנו ד"ר יצחק אלפסי והסופר מאיר שמעון גשורי. יצחק רפאל (עורך), אנציקלופדיה של הציונות הדתית - א, א-ד, ב, ה-י, ג, כ-מ, ד, נ-פ, ה, צ-ת, ו, השלמות, באתר אוצר החכמה
יסקי מור סיון אדריכלים

יסקי מור סיון אדריכלים (MYS Architects) הוא משרד אדריכלים ישראלי בינלאומי, אשר הוקם ב-2006 לאחר מיזוג בין משרד יסקי אדריכלים (שנוסד ב-1965 על ידי אברהם יסקי) לבין משרד מור אדריכלים (שנוסד ב-1950 על ידי יצחק מור), ודורג ב-2021 כמשרד האדריכלות הגדול בישראל. שותפיו הבכירים של המשרד הם עמי מור, יוסי סיון וד"ר קובי יסקי. מנכ"ל החברה הוא אולג מאלוקוב. המשרד מונה כ-150 עובדים, אדריכלים והנדסאים, אנשי תמיכה ואדמיניסטרציה והוא שוכן בגבול בני ברק רמת גן. המשרד פועל במגוון פרויקטים, בהם מבני מגורים, מסחר, מבני ציבור, משרדים, תב"ע ואדריכלות רפואית. בנוסף זהו משרד התכנון בין המובילים והמתקדמים בתחום ה-BIM בארץ בזכות הצוות הטכנולוגי שגובש במשרד המונה מספר אנשים, רוב הפרויקטים שהוקמו במשרד בשנים האחרונות הופקו ונוהלו על ידי תוכנת ה-Autodesk Revit בסביבת ענן BIM360. במהלך השנים השתתף המשרד במספר תחרויות אדריכלים מקומיות ובינלאומיות לתכנון מבני ציבור מרכזיים, וזכה במספר פרסים, בהם: פרס ראשון בתחרות Bengbu Industrial Park בסין (2013), פרס שני בתחרות מוזיאון הטבע (ירושלים) של עיריית ירושלים (2012), אות העיצוב לאדריכלות בקטגוריה של תכנון מבני משרדים, בניין מטה חיל האוויר (2009), פרס ראשון בתחרות המצוינות בבנייה (2008) בקטגוריה מגורי יוקרה (על תכנון פרויקט YOO בתל אביב) וכן בקטגוריה מבנה מסחרי (על תכנון פרויקט קניון קריית אונו). 2017 - מגדלי לגוּן, נתניה 2012 - מגדל פרישמן 46, תל אביב 2012 - קניון עיר ימים, נתניה 2011 - מגדל אלקטרה, תל אביב 2010 - יס פלאנט ראשון לציון 2010 - מגדל מנהטן, תל אביב 2010 – קניון ורנה, בולגריה 2009 – קניון פלובדיב, בולגריה 2009 – מגדלי YOO, תל אביב 2008 – קניון פודגוריצה, מונטנגרו 2008 – מגדל חיל האוויר, תל אביב 2007 – מגדל עזריאלי, תל אביב 2006 – קניון סופיה, בולגריה 2006 – מגדלי אקירוב, תל אביב 2002 – קניון קוטרוצ'ני, בוקרשט 2002 – בניין "מינהל ההנדסה", עיריית חיפה (זכייה במקום ראשון בתחרות) 2001 – בניין IBM, פתח תקווה 1999 – מגדל פלטינום, תל אביב 1998 – מגדל אלרוב, תל אביב 1993 – מגדל האופרה, תל אביב מדיה וקבצים בנושא יסקי מור סיון אדריכלים בוויקישיתוף MYS Architects - אתר הבית יסקי-מור-סיון אדריכלים(הקישור אינו פעיל), באתר Dun's 100 יסקי-מור-סיון אדריכלים, בפורטל האדריכלות IA מיכאל יעקובסון, קניון הזהב שודרג לפלטינה, באתר Xnet‏, 16 בנובמבר 2011 אדריכלי החלומות: יסקי-מור-סיוון, באתר Xnet‏, 10 בדצמבר 2012 מיכאל יעקובסון, המגדיל לצרכן: "גרנד קניון" בבאר שבע - גודל יש, אופי אין, באתר Xnet‏, 3 ביוני 2013 אמיתי גזית, "כחלון הורס את מרכזי הערים", באתר כלכליסט, 28 במרץ 2018 דרור מרמור, ‏החוליה הראשונה: דירוג משרדי האדריכלות וההנדסה הגדולים ביותר, באתר גלובס, 30 במאי 2016 תחרות פומבית עם "ברירת המזמין" לתכנון מוזיאון הטבע בירושלים - מקום שני / משרד יסקי-מור-סיון אדריכלים, באתר archeb
ת'ורנס

ת'ורנס (באנגלית: Thorns; תרגום חופשי: קוצים) היא להקת בלאק מטאל נורווגית ותיקה. הלהקה נחשבת לאחת ממייסדות הז'אנר, יחד עם להקות כמו מייהם ודארקת'רון. שמה של הלהקה בשנתיים הראשונות לקיומה היה סטיגמטה דיאבוליקום. ת'ורנס הוקמה ב-1989 והוציאה שני דמואים לפני פרסומה של פרשת הרצח שאירעה בקרב חברי להקת מייהם, שזיעזעה את עולם המטאל בשנות התשעים המוקדמות. מנהיג להקת ת'ורנס סנוֹרה רוּך (נודע בכינויו דארקת'ורן) היה מעורב בפרשה, כשליווה את הרוצח וארג ויקרנס בנסיעתו אל דירתו של יורונימוס, הנרצח, ונידון ל-8 שנות מאסר. מעורבות זו הייתה הגורם העיקרי להפסקת פעילותה של ת'ורנס למשך שנים רבות מאז. בשנת 2001 יצא אלבום הבכורה של ת'ורנס, Thorns, שהוא למעשה מעין אלבום סולו של סנורה רוך, כשמספר מוזיקאים ידועים מקהילת הבלאק מטאל תורמים ליצירתו. האלבום הפתיע והרשים כאחת את המבקרים וכלל עבודת גיטרות חדה, אפלה וייחודית של סנורה רוך. האלבום שילב בלקא מטאל מחוספס עם אלמנטים פרוגרסיביים יותר, בדומה לנסיונותיה האחרונים של להקת סטיריקון. סנוֹרה רוּך (גיטרה) הלהאמר (יאן אקסל וון בלומברג) (תופים) (ראו גם ארקטורוס, מייהם) אלדראהן (שירה) סאטיר וונגראבן (שירה) (ראו גם סטיריקון) Luna Des Nocturnus 1989 (דמו, בשם סטיגמטה דיאבוליקום) Trøndertun 1991 (דמו) Grymyrk 1992 (דמו) Thorns vs Emperor 1998 (אלבום גרסאות כיסוי משותף עם אמפרור) Thorns 2001 אתר האינטרנט הרשמי של ת'ורנס ת'ורנס, באתר ספוטיפיי ת'ורנס, באתר AllMusic (באנגלית) ת'ורנס, באתר MusicBrainz (באנגלית) ת'ורנס, להקה באתר Encyclopedia Metallum (באנגלית) ת'ורנס, באתר דיזר ת'ורנס, באתר Discogs (באנגלית) ת'ורנס, באתר Songkick (באנגלית) ת'ורנס, באתר בנדקמפ גרימירק - אתר מעריצים
ז'אן-בטיסט פיגאל

ז'אן-בטיסט פיגאל (בצרפתית: Jean-Baptiste Pigalle;‏ 26 בינואר 1714 – 20 באוגוסט 1785), פסל צרפתי. למרות שלא הצליח לזכות בפרס רומא, התקבל לאחר מאמצים רבים ללימודים באקדמיה המלכותית לאומנות והפך לפסל פופולרי. פסליו המוקדמים לא זכו להתקבל בצורה רחבה, אולם הוא פרץ לתודעה עם פסלו העירום של וולטר משנת 1776 (במקור עבור המכון של צרפת, נרכש על ידי הלובר ב-1962), ופסליו הוצגו במקומות רבים. בין השאר ניתן למנות את עבודתו בארמון סנסוסי שבפוטסדאם. ניתן לשייכו לתקופת המעבר בין הבארוק והניאו קלאסיציזם. העבודה המוקדמת ביותר שלו הידועה כיום היא מ-1744 (ה-"Mercure rattachant ses talonnières") והאחרונה מ-1784 (ה-"Fillette à l'oiseau et à la pomme", שניהם בלובר). שמו מוכר בזכות כיכר בפריז הנושאת את שמו - כיכר פיגאל והרובע שסביבה, שם שכן בית המלאכה שלו. הרובע ידוע כאזור מועד לזנות ואנשי בוהמה. פסל מרקוריוס בארמון סנסוסי פסל ונוס בארמון סנסוסי בארמון סנסוסי פסלי ונוס ומרקוריוס לפני המדרגות בארמון סנסוסי פסלי ונוס ומרקוריוס לפני המדרגות במוזיאון בודה וולטר במוזיאון הלובר מדיה וקבצים בנושא ז'אן-בטיסט פיגאל בוויקישיתוף עבודותיו של פיגאל באתר http://www.insecula.com/ ז'אן-בטיסט פיגאל, באתר אנציקלופדיה בריטניקה (באנגלית)
מגדל פונטה

מגדל פונטה או פונטה סיטי הוא גורד שחקים ביוהנסבורג בגובה 173 מטרים (54 קומות), והוא מגדל המגורים הגבוה ביותר באפריקה. המגדל נבנה בשנת 1975, וצורתו גלילית כשמרכז המגדל פתוח, מה שמאפשר כניסת אור נוסף לדירות שבמגדל. בראש המגדל מוצב לוח פרסומת, הגדול ביותר בחצי הכדור הדרומי. המגדל הפך בסוף שנות השמונים למוקד פשיעה, ולסמל לשיעור הפשיעה הגבוה בעיר. אולם בתחילת שנת 2001, הבניין עבר להנהלה חדשה ושינויים נעשו על מנת להגביר את בטיחות דיירי המגדל. במהלך שנת 2007, נעשו תכנונים לשיפוץ מקיף של המגדל ולהגדלת מספר הדירות, אולם הפרויקט כשל. סצנת הסיום של הסרט "מחוז 9" צולמה במגדל. על המגדל נעשה סרט תיעודי. מגדל הילברו מדיה וקבצים בנושא מגדל פונטה בוויקישיתוף תמונות נוספות של המגדל באתר פליקר http://mg.co.za/article/2012-04-20-pontes-fourth-coming-an-urban-icon-reborn http://www.mg.co.za/article/2008-12-16-ponte-project-crashes http://vimeo.com/51295174.
ילד מזדקן

"ילד מזדקן" הוא שיר של להקת כוורת מאלבומה הראשון "סיפורי פוגי" שיצא בשנת 1973. במקור הופיע השיר ב"פינות פוגי" שהקליטו דני סנדרסון, מאיר פניגשטיין, אלון אולארצ'יק וגידי גוב לתוכנית "ממנו אלייך" של דורי בן זאב בגלי צה"ל. בגרסה זו נקרא השיר "פוגי מתחשמל" והיה חלק מתיאור עלילותיו הדמיוניות של פוגי בהומור נונסנס: ”פוגי מתחשמל פוגי מקבל כל מיני אלקטרוואטים בגופו” כאשר פנתה כוורת בשנת 1973 להקליט את אלבומה הראשון על בסיס הקלטותיה המוקדמות, טען אולארצ'יק כי לחן השיר טוב מכדי ללוות טקסט הומוריסטי וכתב לשיר מילים חדשות, תחת השם "ילד מזדקן". שם השיר ניתן לו על פי שורתו הראשונה, המנוסחת כאוקסימורון. על אף אווירתו הקלילה של שאר האלבום, שיר זה הוא בעל אופי רציני ונטול משחקי מילים או רמיזות הומוריסטיות. על אף פער זה, כוללים גם שירים נוספים באלבום כדוגמת "שירות עצמי" ו"ביום ובלילה" אווירה של ספקות וכישלונות, אך אלו עטופים בלשון קלילה יותר. פתיחת השיר, המשמשת גם כפזמון, מתארת אדם, בוגר על פי גילו, המתקשה להתנהג כמצופה ממנו וממשיך להתנהג כילד: ”ילד מזדקן ילד מתקלקל לומד את הפרנציפ רק אחרי שהוא נופל”. שני בתי השיר מתארים את קשיי הילד ואת כישלונו לעמוד בציפיות הוריו והחברה ולנהוג כאדם בוגר. בסוף השיר פונה הילד בגוף ראשון אל אימו ומבקש את תמיכתה ברצונו להישאר ילד: ”קחי אותי בצד דברי איתי לבד אני רוצה לבנות קוביות על המרבד”. ייאושו וכישלונו של הילד ניכרים גם בהוריו, והשיר מסכם: ”אמא מסכנה”. באלבום "סיפורי פוגי" הסולן בשיר הוא גידי גוב. בהתייחס לשיר זה, סיפר גוב כי הושפע בסגנון השירה מסגנון הביצוע של אלי מגן בלהקת אחרית הימים ובשירים נוספים. כמו שירים רבים באלבום זה של כוורת, זכה גם "ילד מזדקן" להצלחה רבה והפך לאחד מלהיטיה הבולטים. לשיר הוקלטו מספר גרסאות כיסוי. מחבר השיר אלון אולארצ'יק הקליט אותו עבור אלבום הסולו הראשון שלו, "אולארצ'יק", משנת 1985 ובשנת 1995 ביצעו את השיר גידי גוב, אולארצ'יק ואביב גפן בתוכנית לילה גוב. בשנת 1989 הקליט את השיר יהודה פוליקר בהופעה יחד עם גידי גוב וביצוע הופעה של גוב לבדו נכלל באלבומו "דרך ארץ: הופעה" משנת 1988. אריק איינשטיין ביצע את השיר באלבום "עבודה עברית - מחווה לחמישים שנות יצירה מקורית" משנת 1998. בשנת 2010 הוציא הזמר עידן עמדי גרסת כיסוי של השיר במסגרת התכנית כוכב נולד ובמסגרת חמישים שנות יצירה מאת דני סנדרסון. להקת כנסיית השכל ביצעה את השיר יחד עם התזמורת האנדלוסית אשקלון במסגרת פרויקט של גלי צה"ל במלאת 40 שנה לצאת "סיפורי פוגי" בשנת 2013. כמו כן ביצעו את השיר אומנים נוספים, ביניהם חמי רודנר, אבי סינגולדה, רפי גינת, מוש בן ארי וג'יין בורדו. אהוד בנאי, בשירו "מהרי נא" ("הילד בן שלושים") מתאר מצב דומה של אדם מבוגר המיואש מחייו הבוגרים, חוזר אל בית הוריו ומייחל לקרבתה של אימו. מילות השיר "ילד מזדקן" באתר שירונט ילד מזדקן, בביצוע כוורת, סרטון באתר יוטיוב ילד מזדקן, בביצוע אריק איינשטיין, סרטון באתר יוטיוב ילד מזדקן, בביצוע כנסיית השכל, סרטון באתר יוטיוב רום אטיק וניר גורלי, ילד מזדקן - כוורת, בפודקאסט "שיר אחד", 27 באפריל 2020 צליל מכוון | פרק 1 - שיר בכיף, הצליל של ההומור, נבדק ב-2022-07-09 רום אטיק וניר גורלי, ילד מזדקן - כוורת, בפודקאסט "שיר אחד", 27 באפריל 2020
סחלב הקוף הערפדי

סחלב הקוף הערפדי (שם מדעי: Dracula Simia) הוא פרח ממשפחת הסחלביים. שמו העברי ניתן לו בגלל מראהו הדומה לפני קוף, ובגלל שהצמח נמנה עם הסוג דרקולה נוסף לו שם התואר "ערפדי". מוצאו באזור הנאוטרופי סביב יערות גשם טרופיים. לפרח ריח הדרים מתוק. הוא בעל שלושה עלים שבשטח המפגש שלהם ניתן לראות שתי נקודות שמתחתיהן קפל קטן, וכתם אדום. פרטים אלה יוצרים תמונה של פני קוף. סחלב הקוף הערפדי שייך לסוג דרקולה, המונה כ-120 מינים, וכמו שאר קרוביו לסוג, הוא אפיפיט (הנשען על צמחים אחרים אך איננו טפיל). עלי הכותרת שלו יכולים להופיע בצבעים שונים ומגוונים אך כולם שומרים על הצורה המורכבת משלושה פלחים המחוברים ביניהם בזווית כלפי חוץ ובנקודת מפגשם ניתן לראות פרצוף קוף. הפריחה לא תלויה בעונות פריחה ובעונות השנה, ובתנאים נכונים הפרח יכול לפרוח בכל זמני השנה. סחלב פני הקוף הערפדי מיטיב לגדול באקלים לח, כאשר הוא נהנה מגשמים קצרים כמעט מדי יום, וערפילים שהופכים לטיפות מים על עלי הכותרת. סחלבי הדרקולה צומחים בתחתית יערות הגשם, ללא שמש ישירה. בגידול ביתי, חשוב לספק לצמח לחות גבוהה, ועם זאת לזכור כי יש לאוורר את המקום לעיתים תכופות משום שמקום סגור ולח מעודד ריבוי בקטריות ופטריות הפוגעות בצמח. יש להקפיד על משרעת טמפרטורות שבה הטמפרטורה בלילה תהיה נמוכה ב-4°C מהטמפרטורה במהלך היום. התאורה אמורה להיות בהירה ומפוזרת, אך לא חמה. אין לחשוף את הצמח לאור שמש ישיר. חלונות מערביים ודרום מערביים יהיו המתאימים ביותר. מדיה וקבצים בנושא סחלב הקוף הערפדי בוויקישיתוף סחלב הקוף הערפדי, באתר NCBI (באנגלית) סחלב הקוף הערפדי, באתר האנציקלופדיה של החיים (באנגלית) סחלב הקוף הערפדי, באתר Tropicos (באנגלית) סחלב הקוף הערפדי, באתר GBIF (באנגלית) סחלב הקוף הערפדי, באתר The Plant List (באנגלית) סחלב הקוף הערפדי, באתר IPNI (באנגלית) תמונות של הפרח
משה לוי (ראש מועצה מקומית)

משה לוי (1919‏-1986) היה ראש המועצה המקומית נס ציונה בין השנים 1966‏-1968. לוי נולד בשנת תרע"ט (1919) בעיר בגדאד שבעיראק, בן למשפחה אמידה בת חמישה אחים ואחיות. לוי שימש בארצו כעובד מדינה. הוא הגדיר את עצמו כיהודי ציוני נלהב, היה מראשי הקהילה היהודית בעיראק ואחת הדמויות במפעל הציוני של העלאת יהודי עיראק ארצה. בשנת 1951 עלה משה לוי, יחד עם אשתו סעידה וחמשת ילדיהם, לארץ ישראל במסגרת מבצע עזרא ונחמיה, תוך שהם משאירים אחריהם ממון רב ונכסים בעיראק. בתחילה גרו במחנה עולים ואחר כך עברו למעברת נס ציונה, שם למד עברית ושם גם נולדה בתו הקטנה. משה לוי נבחר ליו"ר הוועד במעברת נס ציונה, וכן כיהן כמזכיר סניף הפועל המזרחי וכמנהל המחלקה לעדה הבבלית. בשנת 1954 הצטרף למפלגת המפד"ל בה שימש כפעיל מרכזי. בין השנים 1954–1986 היה יו"ר לענייני מיעוטים מטעם המפד"ל ובמסגרת תפקידו זה היה לגורם מקשר בין בני המיעוטים במדינה לבין הממשלה. לימים, האמון והכבוד שרכשו לו בני קהילות המיעוטים (לרבות דרוזים צ'רקסים, ערבים ובדואים) סייעו בחיזוק מעמדה של מפלגת המפד"ל בקרב מגזרים אלו. בשנים 1957–1966 שימש כיו"ר חברה קדישא בנס ציונה. בשנת 1955 נתמנה לחבר מועצה מטעם המפד"ל במועצת נס ציונה, ומשנת 1965 כיהן כסגן ראש מועצה. ב-1966 נבחר לראשות המועצה המקומית. במשרה זו כיהן משה לוי עד לשנת 1968. משה לוי נפטר בשנת 1986, בגיל 67. בשנת 2001, כהוקרה לפועלו, נקרא על שמו רחוב בחלקה המערבי של העיר. אריה חשביה, נס-ציונה עיר עם לב של מושבה, יצא לאור על ידי עיריית נס ציונה באמצעות הוצאת מלוא בע"מ, תשס"ג 2003 (עמ' 156 בפרק "הקברניטים-ראשי היישוב מראשיתו"). מדיה וקבצים בנושא משה לוי בוויקישיתוף עיריית נס ציונה-ראשי מועצה וערים מהעבר(הקישור אינו פעיל)